A. Kaušpėdas 2009 m. Prezidentės Dalios Grybauskaitės inauguracijoje
A. Kaušpėdas su grupe „Antis" festivalyje „Sostinės dienos" 2008 m. rugsėjo 7 d.
**Algirdas Kaušpėdas** (g. 1953 m. rugpjūčio 12 d. Vilniuje) – architektas, buvęs grupės „Antis" lyderis ir dainininkas, dabar grupės „KAnDIs" narys, vienas Lietuvos Sąjūdžio iniciatorių.

Biografija
----------

Tėvas – Vytautas Kaušpėdas taip pat architektas, kilęs iš Paandrioniškio, Anykščių raj.

1960–1971 m. mokėsi Vilniaus 23-iojoje vidurinėje mokykloje, 1968–1971 m. Vilniaus vaikų dailės mokykloje. 1971–1976 m. studijavo VISI Architektūros fakultete.

1976–1984 m. Kauno Miestų statybos projektavimo instituto architektas, 1984–1990 m. Kauno architektų sąjungos atsakingasis sekretorius. 1990–1992 m. LTV direktorius.

Nuo 1993 m. UAB „Jungtinės pajėgos" direktorius. Pastatė gyvenamųjų namų Lietuvoje, Vokietijoje, Danijoje, Norvegijoje. Sukūrė kartotinių gyvenamųjų namų projektų pardavimo sistemą „Jungtinių pajėgų namai". Išleido keletą kartotinių gyvenamųjų namų projektų katalogų. Įkūrė modulinių namų projektavimo ir statybos įmonę UAB „JP Haus".

1988–1990 m. aktyviai dalyvavo Lietuvos Persitvarkymo Sąjūdžio veikloje. Iniciatyvinės grupės narys, Sąjūdžio tarybos narys, Kauno iniciatyvinės grupės narys, tarybos narys. Dalyvavo Rolando Pakso rinkiminėje kampanijoje, 2004 m. rėmė kandidatą į prezidentus Petrą Auštrevičių.

Pirmoje santuokoje su Audrone Kaušpėdiene susilaukė dviejų dukrų: Monikos (g. 1979) ir Algės (1987–2012). Dabartinė žmona architektė Vilija Kaušpėdienė (Ulozaitė).

Kūryba
------

Sukūrė kelias roko grupes, iš kurių žymiausia – „Antis" (1985–1990 m. atnaujino veiklą 2007 m.). Daugumos tekstų ir kai kurių kūrinių muzikos autorius. Išleido plokšteles „Antis" (1987 m.), „Anties dovanėlė", „Ančių dainos" (2007 m.), „Zuikis Pleibojus" (2009 m.), „Baisiai džiugu!" (2013 m.). Sukurtas videofilmas „Kažkas atsitiko" (1987 m.), „Gyva antis" (2005 m.), koncertiniai DVD „Rugpjūčio 33" (2008 m.), „2xANTIS" (2013 m.) ir „Zombiai atrida atidunda!" (2015 m.), muzikinė utopija „Zuikis Pleibojus" (2009 m.). Koncertavo Lietuvoje ir užsienyje – Rusijoje, Vokietijoje, Prancūzijoje, Italijoje, Austrijoje, JAV.

2011 m. Algirdas Kaušpėdas su roko grupe aktyviai prisijungė prie *varškės revoliucijos* memo – dalyvavo prijaučiančiųjų susibūrime, sukūrė eilėraštį apie grūdėtą varškę. Grupė „Antis" savo koncertinę veiklą nutraukė 2016 m. vasarą, po atsisveikinimo koncertų Trakų ir Raudondvario pilyse.

2018 m. kartu su Viktoru Diawara įkūrė muzikos grupę „KAnDIs" ir 2019 m. išleido albumą „Už poliarinio rato".

Įvertinimas
-----------

2012 m. A. Kaušpėdui suteiktas Vilniaus miesto garbės piliečio vardas už jo veiklą Sąjūdžio laikais ir patriotizmo skatinimą tarp jaunimo. Jis tapo dešimtuoju šio miesto garbės piliečiu.

2014 m. A. Kaušpėdui ir grupei „Antis" įteiktas 2013 m. Muzikos asociacijos metų apdovanojimas už nuopelnus lietuviškai muzikai, taip pat metų roko grupės apdovanojimas.

Išnašos
-------

1. ↑  *Kaušpėdas Algirdas*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 632-633 psl.
2. ↑  „Legendinė grupė „Antis" sugrįžo (foto)". *Delfi veidai*. 2007-12-17. Nuoroda tikrinta 2024-02-20.
3. ↑  „A.Kaušpėdas: tik varškė sustiprina lietuvio geną". *Delfi veidai*. 2011-07-28. Nuoroda tikrinta 2024-02-20.
4. ↑  ; Sostinėje varškės valgytojų „mitinge" pasirodė ir A. Kaušpėdas („Balsas.lt")
5. ↑  ; Incidentas su varške įkvėpė judėjimą („Diena")
6. ↑   Archyvuota kopija 2012-03-04 iš Wayback Machine projekto.; Teisingumas atkurtas: po „Lietuvos ryto" straipsnio kilusio judėjimo nariai Vilniaus Mokytojų namų kieme mėgavosi varške (video, A.Kaušpėdo eilėraštis, karikatūros, nuotraukos) („Lrytas.lt")
7. ↑  „A.Kaušpėdas tapo Vilniaus garbės piliečiu". *delfi.lt*. Delfi. ELTA. 2012-06-06. Nuoroda tikrinta 2024-03-12.


|  |  |  |  |
| --- | --- | --- | --- |
| 

| Ž • A • R**Lietuvos Persitvarkymo Sąjūdžio Iniciatyvinės grupės nariai** |
| --- |
|  |
| 
Regimantas Adomaitis • Vytautas Jurgis Bubnys • Juozas Bulavas • Antanas Buračas • Algimantas Čekuolis • Virgilijus Juozas Čepaitis • Vaclovas Daunoras • Sigitas Geda • Bronislovas Genzelis • Arvydas Juozaitis • Julius Juzeliūnas • Algirdas Kaušpėdas • Česlovas Kudaba • Bronislavas Juozas Kuzmickas • Vytautas Landsbergis • Bronius Leonavičius • Meilė Lukšienė • Alfonsas Maldonis • Justinas Marcinkevičius • Alvydas Medalinskas • Jokūbas Minkevičius • Algimantas Nasvytis • Romualdas Ozolas • Romas Pakalnis • Saulius Pečiulis • Vytautas Petkevičius • Kazimira Prunskienė • Vytautas Radžvilas • Raimundas Leonas Rajeckas • Artūras Skučas • Gintaras Songaila • Arvydas Šaltenis • Vitas Tomkus • Zigmas Vaišvila • Arūnas Žebriūnas  |

 |


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RAntis |
| --- |
|  |
| **Algirdas Kaušpėdas** · **Vaclovas Augustinas** · **Gintautas Rakauskas** · **Linas Būda** · **Arūnas Blūšius** · **Gediminas Simniškis**Petras Ubartas · Pavelas Kovaliovas · Andrėjus Smechnovas · Gediminas Jurevičius · Arūnas Poliviauskas · Dalius Cijūnėlis · Gintautas Kažemėkas · Artūras Luckus · Vytautas Kubilius |
|  |
| Albumai | 
*Antis* · *Ša!* · *Ančių dainos* · *Zuikis Pleibojus* · *Baisiai džiugu!* |
|  |
| Rinkiniai | 
*Anties dovanėlė* · *Bjaurioji Antis* · *Retas paukštis* · *Geriausios dainos* · *Kažkas atsitiko* · *Dovanėlė* · *Visa Antis* |
|  |
| Filmai | 
Kažkas atsitiko · Ar jau laikas įnešti Antį? · Paskutinis legendinės grupės koncertas · Antis gyva · Rugpjūčio 33 · Kaip mes žaidėme revoliuciją · 2xANTIS |

 |